b'\n_START_ARTICLE_\nBojan Krki\xc4\x87\n_START_SECTION_\nZgodnje \xc5\xbeivljenje\n_START_PARAGRAPH_\nNjegov o\xc4\x8de Bojan je Srb in je neko\xc4\x8d bil nogometa\xc5\xa1. V osemdesetih letih 20. stoletja igral za srbski klub NK Crvena Zvezda, iz Beograda. Nato se je Bojanov o\xc4\x8de preselil v \xc5\xa0panijo, kjer je leta 1997 za\xc4\x8del delovati pri FC Barceloni. Tam se je poro\xc4\x8dil z medicinsko sestro Mario Llu\xc3\xafso P\xc3\xa9rez, Krki\xc4\x87evo materjo.\n_START_SECTION_\nMladinska kariera\n_START_PARAGRAPH_\nBojan Krki\xc4\x87 je z 961 goli, v desetih letih amaterskega igranja nogometa, Barcelonin najbolj\xc5\xa1i mladinski strelec. Maja leta 2006 je na evropskem prvenstvu za igralce pod 17 leti dosegel naslov najbolj\xc5\xa1ega strelca tega prvenstva, kljub temu da je bil najmlaj\xc5\xa1i igralec prvenstva in je igral le en pol\xc4\x8das od 4-ih izmed 5-ih tekem. Na tekmi z Luksemburgom je dosegel hat-trick. Zaigral je v polfinalu proti \xc4\x8ce\xc5\xa1ki, kjer pa je \xc5\xa0panija, po izklju\xc4\x8ditvi Roberta Garcie, izgubila z 2-0. V tekmi za 3. mesto je Bojan zaigral v 2. pol\xc4\x8dasu in zadel v 53. minuti prvi gol za \xc5\xa0panijo in nato zadel \xc5\xa1e 11-metrovko in \xc5\xa0panija je slavila s 5-4 in osvojila 3. mesto na prvenstvu. Naslednje leto je na istem prvenstvu \xc5\xa0panijo popeljal do naslova evropskega prvaka z edinim zadetkom na tekmi. Prav tako je zadel gol v polfinalu proti Belgiji._NEWLINE_Sezono 2006/2007 je Bojan odigral za B-ekipo FC Barcelone. Ko je dopolnil 17 let je podpisal profesionalno pogodbo z A-ekipo FC Barcelone. Prvo tekmo za A-ekipo Barcelone je odigral 24. aprila 2007, ko je zadel prvi gol za A-ekipo proti Al-Ahlyju. Ta tekma se je kon\xc4\x8dala z zmago Barcelone s 4-0.\n_START_SECTION_\nSvetovno prvenstvo v nogometu 2007 (U-17)\n_START_PARAGRAPH_\nO Bojanovem nastopu na tem prvenstvu v Koreji je bilo veliko nasprotij, saj je FC Barcelona \xc5\xbeelela Bojana vklju\xc4\x8diti v ekipo na azijski turneji. \xc5\xa0e bolj se je zapletlo ko je \xc5\xa1panska FA zavrnila prihod Barceloninega zdravnika Ricarda Pruna, po tem, ko si je Bojan po\xc5\xa1kodoval koleno._NEWLINE_Bojan je nato nadaljeval svetovno prvenstvo in se je s petimi zadetki skupaj z  nem\xc5\xa1kim igralcem Tonijem Kroosom, iz FC Bayerna iz Munchna. V polfinalu je Bojan proti Gani v zadnjih trenutkih tekme, ko se je \xc5\xa0panija \xc5\xbee veselila uvrstitve v finale, prejel drugi rumeni karton in je moral zapustiti igri\xc5\xa1\xc4\x8de in s tem ni mogel nastopiti v finalu, kjer je \xc5\xa0panija nato izgubila z Nigerijo po enajstmetrovkah. Bojan je za svoje predstave na prvenstvu prejel adidasovo bronasto \xc5\xbeogo, za Macauleyjem Chrisantusom in Tonijem Kroosom.\n_START_SECTION_\nDebut v La Ligi in Ligi prvakov\n_START_PARAGRAPH_\n16. septembra je debitiral v La Ligi, ko je v 78. minuti zamenjal Giovanija dos Santosa, na tekmi proti CA Osasuni. V podalj\xc5\xa1ku je bil blizu svojemu prvemu golu, ko je zmedel nasprotnega vratarja, a mu je vseeno zmanjkalo mo\xc4\x8di za zadetek in \xc5\xbeogo je udaril v gol aut. Po tekmi je povedal, da je s peto \xc5\xbeelel podati portugalskemu reprezentantu Decu._NEWLINE_19. septembra 2007 je debutiral tudi v Ligi prvakov proti Lyonu, ko je v 88. minuti zamenjal Lionela Messija. Bojan je s tem debutom postal najmlaj\xc5\xa1i igralec, ki je kdajkoli zaigral v Ligi prvakov, pri 17 letih in 22 dnevih starosti. Drugo tekmo v Ligi prvakov je zaigral v 81. minuti proti VfB Stuttgartu, ko je zamenjal Ronaldinha. Zadel je tudi na tekmi med \xc5\xa1pansko in poljsko reprezentanco do 21 let starosti.\n_START_SECTION_\nPrvi gol v \xc5\xa1panski La Ligi\n_START_PARAGRAPH_\n20. oktobra 2007 je Bojan dosegel prvi gol v La Ligi v 25. minuti tekme proti Villarealu. S tem je podrl Messijev rekord najmlaj\xc5\xa1ega strelca Barcelone.\n_START_SECTION_\nA. S. Roma\n_START_PARAGRAPH_\nOd julija 2011 je \xc4\x8dlan italijanskega prvoliga\xc5\xa1a A. S. Roma iz Rima.'